钦定古今图书集成/明伦汇编/闺媛典/第091卷 > 陶之令妻沈氏
## 钦定古今图书集成/明伦汇编/闺媛典/第091卷 > 陶之令妻沈氏

按《巢县志》：沈氏，陶之令妻，生员陶希周长媳，沈珂鸣
次女。乙亥，贼至其家，阖门被执。贼独呼氏起，氏奋然
而前，延颈求杀。同列嗤之，冀以稍缓。贼怒，氏作色曰：
“我岂肯偷生忍辱，贻笑后人。”贼见不可夺，遂杀之。时学师王某适有一婢在氏家迯难，亲见其事。婢独得
遁出，以其事白于学师云。